Ma ook ondersoek | Netwerk24
Ma ook ondersoek
Die bilologiese ma en nog iemand word nou ookondersoek
Die biologiese ma en nog iemand verbonde aan die saak teen ’n vooraanstaande man (51) van Welkom, wat aangekla word van die seksuele aanranding van sy twee stiefdogters oor ’n tydperk van nege jaar, word nou ook ondersoek.
Kapt. Stephen Thakeng, polisiewoordvoerder, het bevestig dat sake teen twee mense ingevolge die wet op seksuele oortredings en die versuim om die kennis van seksuele misdrywe by die polisie aan te meld, aanhangig gemaak is.
“Die kinders het hul ouers van die voorvalle van seksuele aanranding vertel, maar niks is gedoen nie,” sê Thakeng.
Volgens die dossier is ander minderjarige meisies, wat nie deel van die man se familie is nie, ook by die ondersoek betrokke.
Die man is op 29 Maart op borgtog van R10 000 vry­gelaat.
Hy is op Dinsdag 26 Maart by sy kantoor vir verkragting, seksuele aanranding, seksuele gereedmaking en die wys van pornografiese materiaal aan kinders in hegtenis geneem.
Die saak is vir verdere ondersoek tot 9 Mei uit­gestel.
AO Juan Jansen, AO Anje Taite, AO Fanie van der Merwe en AO Mandie Jacobs van die Welkom se gesins- en kinderbeskermings­eenheid lei die ondersoek.